Τζέφρι Χάμοντ

Ο Τζέφρι Χάμοντ (αγγλ. Jeffrey Hammond) είναι Άγγλος μπασίστας και συνθέτης, ο οποίος ήταν μέλος του ροκ συγκροτήματος Jethro Tull κατά την ιδιαίτερα επιτυχημένη περίοδο του συγκροτήματος, από το 1971 μέχρι το 1975.

Βιογραφία
Ο Χάμοντ κατάγεται από την ίδια περιοχή με τα ιδρυτικά μέλη των Jethro Tull, το Μπλάκπουλ. Γνώρισε τον Άντερσον σε ηλικία 17 ετών, όταν ήταν ακόμη μαθητές στο τοπικό λύκειο και μαζί με τους Μπάριμορ Μπάρλοου και Τζον Έβαν, σχημάτισαν το πρώτο τους συγκρότημα. Αφού σταμάτησε την φοίτηση του στο Grammar School, θέλησε να εκπαιδευτεί στην ζωγραφική, αλλά ο Άντερσον τον έπεισε να ενταχθεί στους Jethro Tull τον Ιανουάριο του 1971.

Πριν γίνει μέλος του συγκροτήματος, ο Χάμοντ διατηρούσε την φιλία του με τα μέλη του σχήματος, με αποτέλεσμα ο Άντερσον να γράψει γι' αυτόν τα τραγούδια "A Song for Jeffrey", "Jeffrey Goes to Leicester Square" και "For Michael Collins, Jeffrey and Me".Jeffrey Hammond-Hammond - AmIAnnoying.com Πρώτη του ηχογράφηση με το συγκρότημα ήταν το ιδιαίτερα επιτυχημένο άλμπουμ "Aqualung", το οποίο μπήκε στο Top-10 και στις δύο πλευρές του Ατλαντικού και βραβεύθηκε ως τριπλά πλατινένιο.

Ακολούθησαν τα "Thick As A Brick" και "A Passion Play", που σκαρφάλωσαν στην κορυφή των αμερικάνικων τσαρτ και έγιναν χρυσά, όπως και τα επόμενα δύο άλμπουμ τους, "War Child" και "Minstrel in the Gallery". Ο Χάμοντ έκανε την αφήγηση στο κομμάτι "The Story of the Hare Who Lost His Spectacles" από το "A Passion Play", το οποίο συνοδευόταν από ένα σύντομο βίντεο στο οποίο έκανε την εμφάνιση του.The Story Of The Hare Who Lost His Spectacles - YouTube

Κατά το χρονικό διάστημα στο οποίο συμμετείχε στο συγκρότημα, ο Χάμοντ φορούσε συχνά ένα κοστούμι με ασπρόμαυρες ρίγες και έπαιζε ένα παρόμοια χρωματισμένο μπάσο. Μετά την αποχώρηση του από τους Jethro Tull, τον Δεκέμβριο του 1975, έκαψε το κοστούμι.Q&A with Jeffrey Hammond! | The Jethro Tull Board

Το 1987, έγινε μία προσπάθεια επιστροφής του στο συγκρότημα, αλλά μετά από μία οντισιόν δήλωσε ότι δεν βρισκόταν σε θέση να φέρει εις πέρας τις τεχνικές απαιτήσεις της μουσικής των Jethro Tull.MusicMight :: Artists :: JETHRO TULL - Rock Detector Επτά χρόνια αργότερα, εμφανίστηκε στον εορτασμό για τα 25 χρόνια του συγκροτήματος.JETHRO TULL A New Day Yesterday

Δισκογραφία
με τους Jethro Tull
 Aqualung (1971)
 Thick As A Brick (1972)
 A Passion Play (1973)
 War Child (1974)
 Minstrel in the Gallery (1975)Άλλες συμμετοχές
 Surf Teens - Surf Mania (1963)
 Don Lewis - Northwest of Chicago (1996)

Παραπομπές

Πηγές
 Jeffrey Hammond | Jethro Tull
 JEFFREY HAMMOND | Biography | MusicMinder
 Jeffrey Hammond | Credits | AllMusic

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Μπασίστες